جس کے مکینوں کا دعوی ہے کہ وہ مانک علی عرف مالک کی اولاد ہیں اورمحمد کندلان کی نسل میں سے ہیں۔ان کا کہنا ہے کہ مالک نے ایک شادی کنڈل میں کی تھی اور کنڈل کے لوگ بدیع شاہ کی اولاد ہونے کی وجہ سے ان کے پدھراڑ والے مکان ’’بھیومٹ‘‘ کے نام کی نسبت سے ’’بھمب‘‘ مشہور ہو گئے۔بھمب اعوانوں کے جد امجد عمراعوان نے تحصیل عیسی خیل کے اس گاؤں کنڈل سے سولہویں صدی عیسوی میں ہجرت کی اوردوآبہ سندھ تحصیل پپلاں کو اپنا مسکن بنایا( راقم الحروف اور ہمارے باپ دادا کا جنم بھی اس گائوں میں ہوا)۔دریا سندھ کے درمیان واقع یہ دوآبہ بہت زرخیز تھا انھوں نے بہت بڑے علاقہ کو آباد کیا اور ضلع بنوں کے ریکارڈ کے مطابق بھمب قبیلہ کے جد امجد عمر اعوان اور اس کی اولاد کے نام پر پینتیس ہزار کنال رقبہ کی ریاست ہے۔عمر اعوان کی اولاد کو اللہ تعالی نے بہت برکت دی اور آج ان کی اولاد کے کئی قصبے آباد ہیں جن میں کنڈل ,دوآبہ , بھمبانوالہ اورڈھنگانہ وغیرہ ہے یہ تمام علاقے بھمبوں کے ہیں اور ان کا مرکز دوآبہ ہے جو عمر اعوان کا مسکن تھا ۔
Entity: سندھ — Type: /location, /location/body_of_water